Tänaseks on machinimast saanud suure osalejaskonnaga hobi ning on tekkinud ka esimesed stuudiod mis tegelevad vaid machinima tootmisega. Machinima loomiseks on kaks võimalust: reaalajas salvestamine ja stsenaariumipõhine salvestamine20. Reaalajas salvestamine on tavaline mängude puhul, mida on võimalik mängida mitmel inimesel  korraga. Sellistel puhkudel jaotatakse mängijate vahel erinevad rollid ning üks mängijatest jääb operaatori ja salvestaja rolli. Üldjuhul meenutab see rohkem nukuteatri ja telelavastuse vahepealset loomisprotsessi. Sarnasel moel on mängude Halo" (Bungie Software 2001) ja Halo 2" (Bungie Software 2004) keskkonnas valminud esimene laiemat populaarsust pälvinud machinima seriaal Punane vs. Sinine" (Red vs. Blue" Burnie Burns, Matt Hullum 2003-2007).